open-index/open-wikipedia-markdown huggingface dataset:
Tao Lin

**Tao Lin** (født 2. juli 1983 i Alexandria i Virginia i USA) er en amerikansk poet, romanforfatter og novelleforfatter.

I 2005 ble han tildelt Seth Barkas Prize in Creative Writing fra New York University.

Tao er forfatter av romanen *Eeeee Eee Eeee* og novellesamlingen *Bed*, som ble utgitt samtidig av Melville House Publishing i mai 2007. Han er også forfatter av en poesisamling, *you are a little bit happier than I am*, som vant Action Books' December Prize i 2005. Taos andre poesisamling, *cognitive-behavioral therapy*, ble utgitt i mai 2008 av Melville House Publishing, som også vil utgi hans neste roman.

Tao er medredaktør for poesi i *3:AM Magazine* og er sammen med Ellen Kennedy medredaktør for *Ass Hi Books*. Hans skriverier har stått i* Moon, Nerve, Vice Esquire, The Stranger, The Mississippi Review, Bear Parade, The Cincinnati Review Other Woices, Fourteen Hills* samt andre magasiner.

Taos forfatterskap har tiltrukket seg både negativ og positiv oppmerksomhet i yngre, mesteparten uavhengige utgivelser, slik som *The Stranger, ANP Quarterly, Paper, Paste, Nylon, Vice, Flaunt, giant Robot* og *Gawker*, som refererte til ham som «maybe perhaps the most irritating person we've ever had to deal with», selv om de senere «unnskyldte» ham.

Tao er grunnlegger av og CEO for online-lageret "STORE".

Han forsøkte en gang og mislyktes i å stjele fra en American Apparel.

## Andre roman
I august 2008 gjorde Tao det kjent at han selger seksti prosent av de kommende inntektene til sin neste bok som aksjer. Hver aksje har en pris på $ 2&nbsp;000, og skal gi eieren rett til ti prosent av inntektene som boken genererer i USA. En får dessuten retten til å kalle seg «produsent» av boken.

Hans andre roman vil bli utgitt av Melville House Publishing høsten 2009 eller våren 2010.

## Bibliografi
* 2008: cognitive-behavorial therapy (poesi)
* 2007: Eeeee Eee Eeee (roman)
* 2007: Bed (historier)
* 2006: you are a little bit happier than i am (poesi)
* 2006: Today the Sky Is Blue and White  with Bright Blue Sports and a Small Pale Moon (historier, e-bok)
* 2006: this emotion was a little e-book (poesi, e-bok)

## Referanser


## Eksterne lenker
* Offisiell hjemmeside (på engelsk)
Luxembourgs riksvåpen

**Luxembourgs riksvåpen** har hatt sitt nåværende heraldiske innhold siden 1288. Våpenet har i skjoldet en opprett rød løve med gull krone, tunge og klør, som er lagt på ti strenger av vekselvis blått og sølv. På skjoldet en kongekrone. Skjoldholderne er to opprette, tilbakeseende, gull løver som står på et gull postament.

Det store riksvåpenet har skjoldet omgitt av grønt ordensbånd og satt i en hermelinsforet rød våpenkappe med gull frynser og bånd, samt øverst en kongekrone.


Fil:Lesser-Coat-of-Arms-of-Luxembourg.svg|Storhertugdømmet Luxembourgs mindre riksvåpen
Fil:Middle-Coat-of-Arms-of-Luxembourg.svg|Storhertugdømmet Luxembourgs mellomstore riksvåpen


Fil:Lesser coat of arms of the grand-duke of Luxembourg (since 2000).svg|Storhertug Henris mindre våpen med skjold kvadrert av Luxembourgs løve og Huset Oranien-Nassaus løve.
Fil:Middle coat of arms of the grand-duke of Luxembourg (since 2000).svg|Storhertug Henris mellomstore våpen
Fil:Greater coat of arms of the grand-duke of Luxembourg (since 2000).svg|Storhertug Henris store våpen har på hovedskjoldet et hjerteskjold med våpenet til farsslekten Bourbon-Parma


## Referanser
National Stonewall Democrats

**National Stonewall Democrats** er en amerikansk homofili-rettighetsgruppe med sete i Washington D.C., tilknyttet Det demokratiske parti. «Stonewall» refererer til Stonewall-opprøret i 1969.

National Stonewall Democrats ble stiftet i 1998 av Barney Frank, et homofilt demokratisk medlem av representantenes hus, hvor han representerte Massachusetts' fjerde kongressdistrikt og brakte sammen tidligere utilknyttede homofile demokratiske klubber over hele landet.

Organisasjonen beskriver seg selv som «en grassrotkraft for sosial forandring innenfor vår bevegelse og innenfor vårt parti». Formålet er å utfordre politikere i Det demokratiske parti i spørsmål om homofili. Kandidater, som har fremstått som motstandere i homosaker, blir utfordret i nominasjonsvalgene. De viktigste sakene er homoekteskap samt lovforslag mot diskriminering.

370 av 4.400 utsendinger til landsmøtet i Det demokratiske partiet har erklært at de er homofile, lesbiske, bifile eller transpersoner.

Organisasjonen har på det nåværende tidspunkt mer enn nitti lag. Jon Hoadley er den nåværende eksekutive direktør. Forhenværende ledere av organisasjonen innbefatter Jo Wyrick, Eric Stern, Michael Perez, Paul Yandura, Michael Colby samt Chad S. Johnson.

I 2003 ble laget til National Stonewall Democrats på University of Michigan det første av sitt slag på en collegecampus.
Maltas riksvåpen

**Maltas riksvåpen** ble innført 19. oktober 1988, etter at Nasjonalistpartiet var kommet til makten. Det bygger på riksvåpenet fra 1964, og avløste et våpen innført i 1975, med en maltesisk båt under Middelhavssolen. 

Riksvåpenet er et skjold kløvd i to felt; heraldisk venstre felt sølv, heraldisk høyre felt rødt. Øverst i høyre felt et likearmet ordenskors fra en militær orden som ble tildelt hele Maltas befolkning 15. april 1942 av britiske kong Georg VI for mot og tapperhet ved luftangrepene under andre verdenskrig.

På øvre skjoldkant er det en murkrone. Skjoldet er omgitt av en olivengren og en palmegren som symbol for fred. Grenene er bundet sammen av et bånd med påskriften *Repubblika Ta' Malta*, maltesisk for *Republikken Malta*.


Fil:Coat of arms of Malta 1964-1975.svg|Maltas riksvåpen 1964 - 1975


## Kilder
*
Arbeidslivets KulturSeilas

**Arbeidslivets KulturSeilas** er et norsk kulturtiltak. Det ble stiftet i 2005. Idéskaper var Vidar Thorbjørnsen, som er kulturdirektør i Vestfold fylkeskommune.

Tilbudet inkluderer konserter, opera, forfatterbesøk, alt i høyt profesjonelt nivå.

Arbeidslivets KulturSeilas er et samarbeid mellom fylkeskommunen og næringslivet. De deler på utgiftene. Årsbudsjettet ligger på cirka halvannen millioner kroner.

Per 25. august 2008 medvirker femten bedrifter, fordelt på 1.200 ansatte, på ordningen.
Breifjorden

**Breifjorden** er ei fjordarm av Vinjefjorden i Surnadal, Tingvoll og Sunndal kommune på Nordmøre. Fjorden er en fortsettelse av Halsafjorden og Trongfjorden i nord. Breifjorden er 9,5 kilometer brei, eller lang, og strekker seg 5 kilometer fra nord til sør, som er den generelle retninga til hele fjordsystemet.

Fjorden har innløp mellom Aksneset i vest og Båtvikneset i øst og deler seg videre i fire fjorder. Disse er Hamnesfjorden i nordøst, Surnadalsfjorden i øst, og Stangvikfjorden og Ålvundfjorden i sør. Nesøya utgjør den sørlige grensa til fjorden der Stangvikfjorden (i øst) og Ålvundfjorden (i vest) går på hver side av øya. Kjergroneset danner den østlige grensa til fjorden. 

Vest i fjorden ligger grenda Vågbø i Tingvoll.

Breifjorden har i tidligere tider; men også i nåtid vært brukt som dumpeplass og skipskirkegård for kondemnerte fartøyer.

## Referanser
Latvias riksvåpen

**Latvias riksvåpen** er et tredelt våpenskjold som ble laget for proklamasjonen av republikken Latvia 18. novermber 1918. Øvre felt er blått med en oppadstigende gull sol, nedre heraldisk høyre felt er sølv med en rød løve, nedre heraldisk venstre felt er rødt med en sølv gribb. Over skjoldet representerer tre gull stjerner regionene Kurland, Livland och Latgale. Et bånd i Latvias flaggs farger binder sammen eikekvister under skjoldet og skjoldholderne.

Den oppadstigende solen ble første gang benytte som nasjonalt symbol under første verdenskrig, kjennetegnet for Latvias skytterkorps i den sovjetiske hæren.

Den røde løven stammer fra hertugdømmet Kurland, der den ble båret første gang 1569.

Gribben stammer fra polsk overhøyhet over Livland og Latgale, og ble båret første gang 1566.

## Sovjetrepublikken Latvia
Den latviske sosialistiske sovjetrepublikks våpen bygger på Sovjetunionens og var i bruk 1940-1991. Hveteaksene symboliserer jordbruk. havbølgene symboliserer maritim virksomhet. Den røde stjernen, samt hammer og sigd er kommunistiske symboler. Det røde banneret har Sovjetunionens motto «Arbeidere i alle land, foren dere» på latvisk (*Visu zemju proletārieši, savienojieties!*) og russisk. *Latvijas PSR* er republikkens navn, der PSR står for *Padomju Sociālistiskā Republika*.
ORBO & The Longshots

**ORBO & The Longshots** var et norsk rock and roll-band fra Bergen. Bandet ble dannet av vokalist og gitarist Ole Reinert Berg-Olsen alias ORBO i 2000.

Bandet har gitt ut seks album, og vant Spellemannprisen 2008 for albumet *High Roller*. De signerte platekontrakt med Columbia Records i 2009 og senere med Grappa Musikkforlag. Bandet ble oppløst i 2012.

## Medlemmer
* ORBO (Ole Reinert Berg-Olsen): vokal, gitar
* : vokal, perkusjon
* : vokal, piano, hammondorgel
* : bass
* : slagverk
* Magnus Åserud Skylstad: slagverk

## Diskografi
* *Seven* (2005)
* *Dead Man Walking* EP (2006)
* *Genuine Handmade Rock'n'Roll* (2006)
* *High Roller* (2008)
**Masquerade* (2009)
* *Live 10* (2010)
* *Prairie Moon (Bonus Tracks) EP* (2011)
* *Prairie Sun* (2011)

## Eksterne lenker
*
Which Witch

***Which Witch*** er en dramatisk norsk musikal om kjærlighet og hekseri, skrevet av Ingrid Bjørnov, Benedicte Adrian og Ole A. Sørli. Den bygger på historisk materiale om hekseprosesser som fant sted i den tyske byen Heidelberg.

## Handling
Handlingen i *Which Witch* er lagt til Tyskland midt på 1500-tallet, i tiden rundt reformasjonen. Den unge Maria blir forelsket i den katolske karrierebiskopen Daniel. Hvis han gifter seg, må han oppgi sitt embete. I tillegg er Maria alt lovet bort. Daniels søster, Anna Regina, gjør alt hun kan for å stoppe forholdet og legger en plan som kaster mistanke om hekseri over Maria. At hun får kontakt med Gertrud, som er én av de «kloke konene» i byen, bedrer ikke Marias situasjon.

## Konsertversjonen
*Which Witch* ble opprinnelig skrevet som bestillingsverk for konsertoppførelse under Festspillene i Bergen og ble første gang framført i mai 1987 og deretter under Rosendal musikkfestival i juni samme år.  Etterpå har konsertversjonene blitt overvært av mer enn 275&nbsp;000 personer i ni land. Sankthansaften 1993 var over seksten tusen personer til stede på konsert i Holmenkollen.

## Album
Albumet *Which Witch* ble utgitt i 1987 og har solgt over 110&nbsp;000 eksemplarer. Benedicte Adrian og Ingrid Bjørnov fikk Spellemannprisen 1987 i «Åpen klasse» for albumet. I 1990 ble *Which Witch på Slottsfjellet*, et konsertopptak, også utgitt og i 1993 ble *Which Witch - London Cast Album* utgitt.

## Piccadilly Theatre
*Which Witch* hadde premiere på Piccadilly Theatre 22. oktober 1992. Det var den gang Norges dyreste kultursatsing i utlandet, blant annet realisert takket være Norsk Hydro, som sponset forestillingen med fire og en halv millioner kroner. Musikalen ble gjennomgående slaktet av kritikerne.

Etter et par måneder ble siste forestilling holdt, etter totalt 76 forestillinger. Opphavspersonene satt igjen med milliongjeld.

## Nypremiere i 2008
Det var nypremiére på stykket på Det norske teatret 27. august 2008, denne gang i en omarbeidet versjon.

Haga har tidligere sunget samme rolle i konsertversjon. Regissør var Hilde Andersen, mens musikalsk ansvarlig var Svenn Erik Kristoffersen. Nye tekster ble skrevet av Axel Hellstenius og Ola E. Bø.

## Referanser
VM i turn 2006

Det 39. **[[verdensmesterskapet i turn]]** ble arrangert 13. til 21. oktober de 2006, i Århus i Danmark.

## Resultater

### Herrer

#### Lagkonkurranse

**Finaler**

**Kvalifisering**

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

**Finaler**

**Kvalifisering**

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt

## Eksterne lenker
* VM 2006 – Offisiell hjemmeside
Trongfjorden

**Trongfjorden** er en fjord som ligger mellom kommunene Surnadal og Tingvoll på Nordmøre i Møre og Romsdal fylke. Fjorden er en fortsettelse av Halsafjorden og strekker seg 4 kilometer sørøstover til Breifjorden. Fjorden har innløp i nord mellom Svinneset i vest og Bøkleppen i øst. Den sørlige grensa går mellom Aksneset i vest og Båtvikneset i øst.

Fjorden har ikke veisamband langs de to sidene, men det ligger et par isolerte gårder her. 

## Referanser
Bobestyrer

**Bobestyrer** er en norsk juridisk term. Ved åpning av en konkurs blir det oppnevnt en bobestyrer. Bobestyrer blir også valgt til å bestyre dødsbo, og kalles da gjerne for skiftestyrer, siden fordeling av arv også benevnes *arveskifte* eller bare *[[skifte]].*

Bobestyreren har ansvaret for å få solgt eiendeler samt å fordele utbyttet mellom kreditorene til selskapet.

Bobestyrer får ikke sjelden hjelp av en bomedhjelper.

Bobestyrer eller bomedhjelper selger bort alt som er av verdi. Det foregår enten til en oppkjøper som selgervarene videre eller direkte til sluttbruker.

Det er opp til bobestyrer og et kreditorutvalg å beslutte om hva som vil gi størst utbytte.
Alstadloftet

**Alstadloftet**, også kalt **Alfstadloftet**, er et loft eller stabbur fra middelalderen på gården Alstad i Rollag i Numedal.

Loftet er antatt bygd i 1272. Dendrokronologisk analyse viser at middelaldertømmeret (som ikke har barkkant) er felt et godt stykke ut på 1200-tallet, hvor den yngste daterte veggstokk er datert til etter 1254. Taktroa og den innvendige deleveggen i andre høgda ga presist fellingsår til vinterhalvåret 1271-72. Tidligere ble loftet antatt bygd ca. 1193 basert på dendrokronologisk analyse som tydet på at tømmeret ble felt på 1180-tallet eller litt senere. Undersøkelsene viser at bygningen ble løfta opp på klauvgrime helt i starten av 1700-tallet, da de nyere svillene i underburet har fellingsår vinterhavlåret 1701-02. Loftet er det eldste huset i Rollag; denne bygda har 15 bygninger fra middelalderen. 

En runeinnskrift forteller at «Geirmund gjorde meg». Runeinnskriften kan skrive seg fra 1100-tallet eller 1200-tallet. Om denne opplysninger gjelder stolpen runene er skåret i, trappa som står inntil eller selve huset er umulig å avgjøre.

Lafteteknikken er findalslafting. Tømmeret er ovalt. Loftet ble bygget uten utvendige svalganger, og har innvendig trapp. Veggene heller svakt utover slik at de er omkring 10&nbsp;cm bredere oppe enn nede. Opprinnelig hadde taket trolig lenger utstikk, ved senere endringer er blant annet taksperrene kortet inn. Johan Meyer mente at bygningens ytre var vakrere i den opprinnelige formen. 

Trolig var det slik at loftet opprinnelig sto på trapesformede syllstokker som hvilte på en lav steinmur eller på hjørnesteiner.
Buret i underetasjen er ett rom, mens trappa fører herfra opp i en innvendig svalgang med dør som fører inn i loftsrommet, sovekammeret. 

Andre etasje har spor etter senger; slike spor er det også i første etasje; dette skiller Alstadloftet fra den tids skikk. Inngangsdøra har smijernsbeslag som forestiller «livets tre».

Loftet står nå på stabber av treverk. Døren ble endret da bygget fikk nytt fundament. Nåværende innvendig trapp er skåret med sag og langt yngre enn bygget ellers. 


Fil:Alfstadloftet_bakside.jpg|Baksida av loftet
Fil:Livets_tre_Rollag.jpg|«Livets tre» i smijern
File:Alfstadloftet stabbar.JPG|Konstruksjonsdetalj


## Litteratur
* Arne Berg: Norske mellomalderhus

## Se også
*Loft
*Lafteverk

## Referanser
Anton Cathinco Stub Holmboe

**Anton Cathinko** **Stub Holmboe** (født 31. januar 1892 i Oslo, død 15. mars 1980) var en norsk jurist og dommer i Norges Høyesterett. Han var stormester i Den Norske Frimurerorden fra 1962 til 1969.

Holmboe tok juridisk embetseksamen i 1914, og fra 1915 til 1916 var han dommerfullmektig på Jæren; en periode var han også konstituert sorenskriver samme sted. Fra 1917 til 1922 var han sekretær i Justisdepartementet. Han var formann i Den Konservative Studenterforening i 1918.

Fra 1922 var han sekretær i Vinmonopolets ledelse. I 1925 fikk han bevilling til å føre saker for Høyesterett (da kalt advokatur), og i 1926 ble han ansatt som advokat i Den norske Creditbank. Han ble utnevnt til høyesterettsdommer i 1945. Dette embetet hadde han inntil oppnådd pensjonsalder i 1962. Hans spesialfelt innen jusen var veksel- og sjekkrett, og om dette har han skrevet flere artikler og lovkommentarer.

Holmboe ble i 1955 slått til kommandør av St. Olavs Orden. Han var også kommandør av den finske Hvite Roses orden og den svenske Nordstjerneordenen.

## Referanser


## Kilder

* Biografi i Einar Hoffstad: *Merkantilt biografisk leksikon – hvem er hvem i næringslivet?* (1935), reprodusert hos Prosjekt Runeberg.
* Biografi i Bjørn Steenstrup: *[[Hvem er Hvem?]] 1973*, reprodusert hos Prosjekt Runeberg.
St. Johanneslogen Haakon til de tre Lys

**St. Johanneslogen Haakon til de tre Lys** er en frimurerlosje i Den Norske Frimurerorden (St. Johannesloge nr. 24) som ble opprettet den 27. mars 1920 i Christiania og innviet den 11. oktober samme år. Den 20. september ble logen utlevert en konstitusjonspatent av 20. september 1920 av Den Norske Provincialloge Polarstjernen. Den ble underlagt Den Norske Store Landsloge i 1960.

Losjens navn hentyder til Håkon den gode Adalsteinsfostre og til de tre lys i frimureriet.  Valgspråket er «Ophavs Ophav Lysets Kilde».

## Ordførende Mestere
Walter Anderson

**Walter Anderson** er navnet til flere personer:

*Walter Anderson (kunstner) (1822&ndash;1903), britisk kunstner
*Walter Anderson (fotballspiller) (1879&ndash;1904), engelsk fotballspiller
*Walter Anderson (folklorist) (1885&ndash;1962), tysk-baltisk folklorist
Finsk ayrshire

**Finsk Ayrshire** er det mest vanlige feet i Finland (74%). Rasen stammer fra import av omtrent 1600 Ayrshirefe fra Skottland og Sverige i perioden 1847-1923. Finsk Ayrshire er sammen med Svensk röd och vit boskap (SRB) og lokale norske kuraser opprinnelsen til Norsk rødt fe, som er den dominerende rasen i Norge. Det importeres fortsatt sæd fra Finsk Ayrshire til bruk i Norsk rødt fe. I 2008 var én okse av Finsk Ayrshire brukt som såkalt oksefar i Norsk rødt fe. 

Finsk Ayrshire er oftest hornet og rød-brune, med rolig lynne. Gjennomsnittlig årsavdrått er på 7400 kg, med 4,36 % fett og 3,36 % protein. Gjennomsnittlig levendevekt er på 540 kg for voksne kyr.

## Se også
* Liste over kuraser
* Ku

## Eksterne lenker
* FABA
* N-EURO-CAD
* NordGen
* Geno
* Finsk ayrshire-forening
NorBits

**NorBits** er en lukket norsk BitTorrent-tracker og fildelingssamfunn som ble startet opp i september 2005, angivelig som en oppfølger til nedlagte TorrentPunks.

## Om trackeren
Trackeren er privat, og det trengs derfor en invitasjon fra et allerede registrert medlem for å få tilgang. Bare brukere som har fått tildelt invitasjoner fra en administrator har anledning til å invitere nye medlemmer. I praksis vil det si at inaktive og nye brukere ikke blir tildelt invitasjoner. Nettsiden ligger under domenenavnet norbits.net.

I et forsøk på å redusere medieomtale, ble forsiden til NorBits i en periode endret til å se ut som et forretningsselskap.

Trackeren hadde i 2006 i underkant av 10&nbsp;000 medlemmer, og i 2008 hadde brukertallet steget til over 14&nbsp;000 registrerte brukere. I 2011 hadde medlemstallet steget til over 18&nbsp;000, og i 2013 over 20&nbsp;000. *[[IT-avisen]]* omtalte NorBits som Norges største fildelingsnettverk i 2007. 

Ifølge Internettselskapet Alexa er norbits.net blant de 1&nbsp;700 mest besøkte nettsidene i Norge. I 2008 var nettsiden blant de 600 mest besøkte i Norge.

## Medieomtale
*Trackeren ble nevnt i landsdekkende media i 2006 da det ble kjent at filmen *[[Uro (film)|Uro]]* ble lastet opp og gjort tilgjengelig før den var blitt vist på kino. Kripos ble koblet inn i jakten etter den personen som la ut *Uro* på NorBits.
*Filmen *[[Lange flate ballær II]]* ble filmet med et kamera i kinosalen og lagt ut på NorBits kort tid etter premieren. Den lekkede versjonen var opprinnelig delt av gruppen KAMERA på warezscenen.
*Den norske skrekkfilmen *[[Rovdyr (film)|Rovdyr]]* var tilgjengelig på NorBits over to uker før filmen var til salgs på DVD.
*En såkalt cam-versjon av den norske filmen *[[Falne engler (film)|Varg Veum – Falne engler]]* fra 2008 var også vært tilgjengelig på NorBits. Den lekkede versjonen var opprinnelig delt av gruppen KAMERA på warezscenen.
*I desember 2008 ble en cam-versjon av *[[Max Manus (film)|Max Manus]]*, opprinnelig delt av gruppen KAMERA på warezscenen, distribuert gjennom NorBits få dager etter at filmen hadde premiere.
*I oktober 2010 var NorBits igjen i medias søkelys etter at filmen om nokasranet ble delt på trackeren. Filmen ble lagt ut på The Pirate Bay dagen før den havnet på NorBits, men media gav likevel NorBits mye oppmerksomhet for lekkasjen.

Grunnleggeren av NorBits skal ha deltatt i dokumentarfilmen *[[Urospredere]]*.

## Teknisk informasjon
Nettsiden ligger fysisk i Tyskland hos internettfirmaet netdirekt e.K. Fram til sommeren 2007 var siden hos firmaet Van Tilborg ICT i Nederland, og fram til slutten av august 2008 hos We Dare B.V. i Nederland, og brukte da Linux som operativsystem.

## Referanser


## Eksterne lenker
* 
*
This is England

:*For sangen av [[The Clash]], se [[This Is England (sang)]]*

***This Is England*** er en britisk dramafilm fra 2006 skrevet og regissert av Shane Meadows. Filmens hovedrolle spilles av Thomas Turgoose. Filmen handler om unge skinheads og foregår i England i juli 1983.

## Sammendrag
12 år gamle Shaun havner i slåsskamp mot en gutt som heter Harvey, fordi Harvey kom med en krenkende vits om Shauns far - som døde i Falklandskrigen. På vei hjem, møter Shaun en gjeng unge skinheads ledet av Woody. De føler sympati for Shaun og lar ham til å bli med i vennegjengen deres. Alle sammen godtar Shaun som venn, og han utvikler en romanse med en litt eldre jente som heter Smell. Combo - en eldre skinhead - dukker opp etter å ha sonet en fengselsstraff. Combo er en karismatisk, men ustabil person med sosiopatiske tendenser, som kommer med nasjonalistiske og rasistiske synspunkter.

Combo vil ha kontroll over hele gjengen, og dette fører til at gruppen splittes. Shaun, Pukey og ett par andre går over til Combo i stedet for å henge med Woodys apolitiske gruppe. Shaun blir med Combo til et møte med flere andre skinheads. Når Pukey uttrykker tvil over de rasistiske og nasjonalistiske meningene i gruppen, kaster Combo ham ut og sender ham tilbake til Woody. Under en fest, havner Combo og Milky i slåsskamp, hvor Milky blir slått så hardt at han havner i koma. Samtidig som Banjo holder Shaun fast, og ser på slåssingen med redsel.

Etterpå tar de med seg Milky til sykehus. En stund senere sitter Shaun på rommet sitt, og moren Cynthia forsikrer ham om at Milky kommer til å klare seg helt fint. Senere går Shaun bortover en strand, og han kaster en gave - som han tidligere hadde fått fra Combo - ut i sjøen.

## Rolleliste
* Thomas Turgoose som Shaun Fields
* Stephen Graham som Combo
* Jo Hartley som Cynthia Fields
* Joseph Gilgun som Woody
* Andrew Shim som Milky
* Rosamund Hanson som Smell
* George Newton som Banjo
* Jack O'Connell som Pukey

## Eksterne lenker
*
August Christian Mohr (1847-1918)

**August Christian Mohr** (født 10. august 1847 i Bergen, død 4. oktober 1918) var en norsk jurist, embetsmann og kammerherre.

Han var sønn av kjøpmannen Wilhelm Mohr og Antoinette Ulrikke født Mowinckel, som begge tilhørte kjente og innflytelsesrike Bergensfamilier av tysk avstamning. Han ble gift i 1873 med Karen Sundt (1853-1931), hvis søster Catharina Christine Sundt (1851-1932) ble gift i 1870 med Fredrik Wilhelm Stabell (1836-1900), ordførende mester i St. Johannes-Logen i Bergen, og disses datter, Caroline Andrea Stabell (1871-98), ble gift i 1894 med statsminister, utenriksminister og skipsreder Johan Ludvig Mowinckel (1870-1843). En annen søster av Karen Sundt ble mor til Sigurd Saxlund (1892-1986), byråsjef i innenriksdep., NS-mann og antisemitt.

Han tok juridisk embetseksamen i 1870, og ble dommerfullmektig i Midhordland. Deretter studerte han nasjonaløkonomi i Heidelberg og ble dr.phil. i 1872.

Mohr var norsk-svensk visekonsul i København i 1874 og arbeidet i Statistisk sentralbyrå 1882–1903, byråsjef fra 1889. 1886–1905 var han kammerherre hos Oscar II.

Fra 1917 til sin død året etter var han stormester i Den Norske Frimurerorden. Men allerede fra sin avskjed som byråsjef i 1903 hadde han vært leder av Centraladministrasjonen av de norske frimurerloger. Hans sønnesønn August Christian Mohr (1906–1998) var 1939-40 sekretær i Utenriksdepartementet og privatsekretær for utenriksminister Halvdan Koht.

August Christian Mohr var ridder av St. Olavs Orden, kommandør av Vasaordenen og av Dannebrogordenen, ridder av Nordstjerneordenen og offiser av Æreslegionen. Han var også innehaver av Kroningsmedaljen.

## Referanser
This Is England (sang)

«**This Is England**» er den 19. singlen fra det britiske bandet The Clash. 

På denne singelen hadde gruppen ikke sin opprinnelige form, Mick Jones og Topper Headon var byttet ut. De som spilte på denne singelen var Joe Strummer, Paul Simonon, Nick Sheppard, Pete Howard og Vince White.

«This is England» ble sluppet i forkant av Clash-albumet *[[Cut the Crap]]* som kom i 1985.
Trud Berg

**Trud Berg** (født 6. oktober 1973 i Stange) er norsk politiker fra Arbeiderpartiet. 

Hun har en allsidig bakgrunn, fra oppvekst på et lite småbruk i Åsbygda i Stange kommune til et aktivt by- og kulturliv fra den dagen hun flyttet til Bodø i 1989. Berg er utdannet siviløkonom ved Handelshøgskolen i Bodø. I tillegg har hun utdanning innen litteraturvitenskap, musikk og kommunikasjon. 

Trud Berg har vært politisk aktiv det meste av livet, være seg partipolitisk eller som studentpolitiker. Trud Berg er barnebarnet til den tidligere Nordlandspolitikeren Hans Berg.

## Politisk verv
* 2015-2019 Fylkestingsmedlem i Nordland 
* 2011-2015 Bystyremedlem for Bodø Arbeiderparti 
* 2012&ndash;2014 Gruppeleder Bodø Arbeiderparti 
* 2007&ndash;2011 Fylkesråd for utdanning i Nordland 
* Valg 2007 Bodø Arbeiderpartis varaordførerkandidat 
* 2003&ndash;2007 Medlem av Bodø bystyre
* 2006&ndash;2007 Gruppeleder Bodø Arbeiderparti 
* 2003&ndash;2004 Leder administrasjonsutvalget i Bodø kommune  
* 1991&ndash;1995 Medlem av Bodø bystyre

## Andre verv og kurs
* 2012&ndash; Styreleder Filmfond Nord AS 
* 2012&ndash;2015; Nestleder i styret i Bodø Energi
* 2009&ndash;2010 Lederskolering, Arbeiderpartiet 
* 2007&ndash;2010 Styreleder i styret for DA Bodø 
* 2004&ndash;2007 Nestleder i styret i Bodø Energi 
* 2005&ndash;2007 Styremedlem i Galleri Sjøgata 
* 2003&ndash;2005 Styremedlem i Bodø Boligbyggelag 
* 2006&ndash;2007 Medlem av representantskapet i Siviløkonomene
* 2006&ndash;2007 Kvinne på Topp, lederutdanning i Arbeiderpartiet 
* 2006&ndash;2007 Gjennomført ledercoachutdanning i regi av Helse Nord RHF

I perioden som fylkesråd var det ikke anledning til å ha eksterne styreverv.

## Arbeidserfaring
* 2014 - dd: Leder, Stormen bibliotek
* 2012 - 2014: Commercial Director Europe i Nofir AS (permisjon fra Iris Salten) 
* 2011 – 2012 Prosjektleder Iris Salten IKS 
* 2002&ndash;2007 Rådgiver Helse Nord RHF 
* 2001&ndash;2002 Process Manager i Nextra/Telenor  
* 1998&ndash;2001 Researcher/Konsulent i Ernst&Young Consulting

## Eksterne lenker
* Trud Berg går av som fylkesråd
Rutebilene Farmand

__NOTOC__
**Rutebilene Farmand A/L** var et rutebilselskap som trafikkerte Tønsberg-distriktet fram til 1996 da selskapet ble kjøpt opp av Norgesbuss.

## Historikk

I 1939 ble bussrutene i Tønsbergdistriktet, bortsett fra Nøtterøy og Tjøme, slått sammen til Rutebilene Farmand A/L. Selskapet hadde base på Stoltenberggatens rutebilstasjon som hadde blitt tatt i bruk i 1926. Rutebilene Farmand omfattet 30 rutekonsesjoner med 36 vogner og 40 sjåfører og ble nå et av de største rutebilselskapene i landet.

Mange av bussene til Rutebilene Farmand var levert av Vestfold Bil & Karosseri (VBK) i Horten.

Rutebilene Farmand var på 1990-tallet aktivt med i omstruktureringen av norsk busstrafikk. I 1993 ble selskapet medeier i Norgesbuss sammen med flere større busselskaper. I mars 1996 overtok Norgesbuss alle aksjene i Farmand, og selskapet opphørte etter hvert som egen selskap. Det inngikk etter hvert i det som ble kalt Norgesbuss Vestfold. 

## Se også
* Norsk rutebilhistorie
* Øybuss som trafikkerte Nøtterøy og Tjøme

## Referanser
Carl Kaas

**Carl Kaas** (født 27. juni 1884, død 10. desember 1966) var en norsk høyesterettsadvokat. Han var Ordførende Mester i Den Norske Store Landsloge fra 1947 til 1957, og deretter stormester i Den Norske Frimurerorden fra 1957 til 1962.

## Referanser
Barysj (elv)

**Barysj** (russisk: Бары́ш) er ei elv i Uljanovsk oblast i Russland. Den er ei høyre sideelv til Sura (i Volgas nedbørfelt). Den er 247 kilometer lang, med et nedbørfelt på . Elva renner gjennom de nordlige delene av Volgahøydene, og den er islagt fra november til april. Ved elva ligger byen Barysj.

## Referanser
Velitsjko Tsjolakov

**Velitsjko Tsjolakov** (bulgarsk: Величко Чолаков; født 12. januar 1982 i Smoljan i Bulgaria, død 20. august 2017 samme sted) var en bulgarsk vektløfter, som tok en rekke medaljer i internasjonale mesterskap. Han tok bronsemedalje under OL i Athen i 2004. Hans eneste seniortittel er fra EM i Kiev, Ukraina i 2004. Tsjolakov ble utestengt før OL i 2008 i Beijing, etter en positiv dopingtest på anabole steroider.

## Referanser


## Eksterne lenker
*
Mike Cloud

**Michael Alexander Cloud** (født 1. juli 1975 i Charleston i Sør-Carolina) er en tidligere amerikansk fotball running back som spilte i National Football League (NFL) i syv sesonger. Han spilte college football for Boston College og ble anerkjent som en All-American. Han ble plukket opp i andre runde av NFLs draft i 1999 og spilte på profesjonelt nivå for Kansas City Chiefs, New England Patriots og New York Giants i NFL.

## Tidlig liv
Cloud ble født i Charleston i Sør-Carolina og flyttet til Rhode Island da han var fem år gammel. Han gikk på Portsmouth High School i Portsmouth, og spilte både på angrepssiden (running back) og forsvarssiden (linebacker og cornerback i high school.

## Karriere i college
Cloud gikk på Boston College og spilte for Boston College Eagles fra 1995 til '98. I løpet av sine fire år med laget satte han en lagrekord med 3 597 yards over 45 kamper. Han løp for 886 yards og åtte touchdowns på 137 løp i 1997. Som senior i 1998 løp han for 1 726 yards og 14 touchdowns på 308 yards, og ble utvalgt til All-Americans førstelag.

## Profesjonell karriere
Cloud ble valgt av Kansas City Chiefs i andre runde av NFLs draft i 1999 som #54. Han spilte fire sesonger for Chiefs, og spilte i 56 av lagets 64 kamper i perioden, men var kun en starter i seks av dem. Han samlet 128 yards i 1999-sesongen, som ble hans personlige rekord. Sent i 2002-sesongen testet Cloud positivit for nandrolone, og ble suspendert for de fire første kampene i -sesongen. Han saksøkte senere MuscleTech og anklaget dem for at det var ett av deres reseptfrie produkter, Nitro-Tech, som forårsaket den positive testen. Cloud tilbrakte 2003-sesongen med Patriots som en reserve. Han scoret fem touchdowns på løp i 2003-sesongen, to hver mot Tennessee Titans og Indianapolis Colts og en mot New York Giants. Han var i spillerstallen i sluttspillet, inkludert lagets Super Bowl XXXVIII-seier, men var inaktiv. Han gikk videre til Giants for -sesongen, men ble frigitt før starten av -sesongen og signerte for New England som free agent 5. november etter at Corey Dillon og Kevin Faulk ble skadet.

## Referanser


## Eksterne lenker
*
Svetlana Feofanova

**Svetlana Jevgenjevna Feofanova** (russisk Светлана Евгеньевна Феофанова, født 16. juli 1980 i Moskva) er en russisk stavhopper. 
Før Jelena Isinbajeva startet sin fullstendige dominans av stavsprang-øvelsen, forbedret Feofanova verdensrekorden hele åtte ganger. Hun ble verdensmester i Paris i 2003. 

## Referanser


## Eksterne lenker
*
Chicagos søknad om Sommer-OL 2016

**Chicagos søknad om Sommer-OL 2016** var en av de sju søknadene om å få arrangere Sommer-OL 2016. Chicago har aldri arrangert OL tidligere, men USA har avholdt arrangementet fem ganger, senest i Atlanta i 1996.

Chicago ble utpekt til en av de fire finalistene i nominsjonsprosessen foran Sommer-OL 2016 den 4. juni 2008. Den internasjonale olympiske komité utpekte på den 13. IOK-kongressen i København i Danmark den 2. oktober 2009 Rio de Janeiro (Brasil) som arrangørby. Rio de Janeiro slo dermed, foruten Chicago, Madrid (Spania) og Tokyo (Japan). Praha (Tsjekkia), Baku (Aserbajdsjan) og Doha (Qatar) søkte også om å få lekene, men fikk ikke komme med på den endelige listen over kandidater.

## Se også
* Madrids søknad for Sommer-OL 2016

## Eksterne lenker
* 
* Chicago2016.org — Offisiell nettside for søknaden
Bliasetra

**Bliasetra**, historisk navn **Blian**, 
er ei seter om lag 200 meter vest for Juvevatnet i Flesberg kommune i Buskerud. Setra ligger ved Storeblevegen, mellom Juveli og Kyrkjevatnet. Setra har ikke vært i bruk siden 1959.

## Referanser
Tromsø Storm

**Tromsø Storm** er Norges nordligste eliteklubb i basketball. Klubben spiller sine kamper i Tromsøhallen i Tromsø, en arena med kapasitet til ca. 2500 tilskuere. 

Tromsø Storm har spilt i BLNO siden den norske ligaen offisielt ble endret i 2000. Før dette spilte klubben i norsk eliteserie under navnet Tromsø Basketball Klubb (TBBK). TBBK vant sluttspillet i eliteserien i 1997 og tapte finalespillet i 1998. Klubben har ikke klart å gjenta dette de siste 10 år.  

Historisk har Tromsø Storm plassert seg midt på eller under midten på tabellen, men i de siste par sesongene har laget vunnet seriemesterskapet i 2006/2007-sesongen og vant bronsemedaljer i 2007/2008-sesongen. På tross av dette har klubben ikke klart å komme til sluttspillfinalene. 

Tromsø Storm har gjennom alle år vært en av de to klubbene i ligaen med høyest tilskuertall, med et foreløpig høydepunkt i den siste grunnspillkampen i sesongen 2006/2007 da en fullstappet arena så laget slå erkerival Harstad Vikings i sesongens aller siste grunnspillkamp, noe som ledet klubben til toppen av tabellen og kronet laget som seriemester. 

## Spillerstall

*Siste oppdatering: 6. januar 2020*

*Hovedtrener: Aslak Smalås
*Assistenttrener: Ronny Lange

## Eksterne lenker
* 
* Lokalavisen «Bladet Tromsø» sin seksjon om Tromsø Storm 
* Lokalavisen «Nordlys» sin seksjon om Tromsø Storm
Réduit

**Réduiten** i en befestning betegner en «siste skanse», en innretning av forsyninger, befestninger, forsvarsvåpen og dekning som gjør det mulig for forsvarerne å overleve og holde ut et angrep eller beleiring lengst mulig. Et citadell er et eksempel på réduiten i en klassisk befestning.
Altab Ali Park

**Altab Ali Park** er en liten park i bydelen Tower Hamlets i London. Den ligger ved Whitechapel Road, like ved enden av Brick Lane, og til høyre for St Mary's Matfelon, det hvite kapellet som området har navn etter. Parkområdet var tidligere en gravlund som hørte til St Mary's Matfelon.

Altab Ali Park fikk sitt nåværende navn i 1998, til minne om Altab Ali, en konfeksjonsarbeider fra Bangladesh i midten av 20-årene, som ble knivstukket og drept av tre rasister mens han var på vei hjem fra jobb 4. mai 1978.

I mai 1978 var parken samlingssted for ca. 7&nbsp;000 bangladeshere som deltok i en demonstrasjon mot rasistisk vold og marsjerte til statsministerboligen med Altab Alis kiste. Også idag brukes parken gjerne til demonstrasjoner.

Ved inngangen til parken står en port, bygget av David Peterson. Den har et komplisert mønster i bengalsklignende stil, som skal vise hvordan ulike kulturer møtes i Øst-London.
Aiguntraktaten

**Aiguntraktaten** (kinesisk: 瑷珲条约, pinyin: *Aìhún Tiáoyuē*, russisk: Айгунский договор) ble inngått mellom Russland og Qing-Kina den 28. mai 1858 i den mandsjuriske byen Aigun. 

## Beskrivelse
Traktaten føyer seg inn i rekken av «ulikeverdige traktater» som den gang ble påtvunget Kina av fremmede makter. Den russiske side ble anført av generalguvernøren av Østsibir, Nikolai Nikolajevitsj Muravjov-Amurski og med Nikolaj Ignatiev som pådriver/rådgiver, den kinesiske ved øverstkommanderende for den kinesiske hær, Yishan. 

Traktaten ble ratifisert den 14. juni 1858 av den kinesiske keiser og den 20. juli av den russiske regjering.

Kina hadde ved en tidligere traktat, Nertsjinsktraktaten av 1689, fått definert sin nordgrense et godt stykke nord for elven Amur, men kineserne hadde aldri effektivt etablert noe nærvær nord for elven eller varig etablert vesentlige handelsstasjoner. Etterhvert hadde russerne *[[de facto]]* begynt å gjøre seg mer gjeldende i området. Det kinesiske keiserrikes blikk var vendt mot mer akutte utfordringer, ikke minst i 1850 til 1864 da Taipingopprøret utgjorde en dødelig fare i de sørlig-sentrale deler av det egentlige Kina.   

Traktaten føyde seg inn i rekken av russisk ekspansjonisme østover til Amur-området og Det fjerne østen. En særlig viktig rolle for denne fremtrengen var Amur-ekspedisjonen ledet av den russiske forsker Gennadij Ivanovitsj Nevelskoj. Den russisk-kinesiske grense ble vesentlig flyttet i kinesernes disfavør; den venstre bredd av elven Amur fra elven Argun og til havsmunningen ble nå russisk. Området øst for elven Ussuri og til havet ble «inntil videre» definert som «område til felles utnyttelse», med andre ord et såkalt 'kondominium'. Andre stater ble nektet adgang til seilas langs disse elvene. 

Dermed tapte Kina store deler av Mandsjuria som var blitt anerkjent som kinesisk ved Nertsjinsktraktaten i 1689. 

Aiguntraktaten ble revidert ved Pekingkonvensjonen allerede to år etter; igjen i kinesernes disfavør. Da ble området som først var blitt bestemt *til felles utnyttelse* erklært som russisk; dessuten ble kineserne tvunget til å gå eksplisitt med på det russiske standpunkt at Sakhalin var russisk.

## Litteratur
* Jonathan D. Spence: *Chinas Weg in die Moderne.* München 2001. ISBN 3423307951
* Michael Weiers (red.):  *Die Verträge zwischen Russland und China, 1689-1881.* Bonn: Wehling, 1979.
Christian Niemann Rosenkilde

**Christian Niemann Rosenkilde** (født 8. januar 1786 i Slagelse, død 12. november 1861 i København) var en dansk skuespiller med spesiale i de komiske roller (Corfitz i *Barselstuen* av Holberg, Trop i *Recensenten og Dyret* av Heiberg). Han var far til den komiske skuespillerinnen Julie Sødring. Christian Niemann Rosenkilde ble student i 1804, og var huslærer, kordegn lærer og kantor  i Århus. Han ble antatt på Det Kongelige Teater i 1815, og debuterte i 1816.

Rosenkildes komiske sans viste seg ikke bare på scenen, men også utenfor denne. Fra hans «vrøvleroman» (som kunne ses som en forløber for Storm P), siteres f.eks. "'Ingenlunde', svarede Værten stiltiende".

Rosenkilde gav ut ukeskriftet *Brevduen* (1818&ndash;1829).

Hans datter forteller at arveprinsesse Caroline en dag stanset Rosenkilde på en beferdet gate og spurte (høyt, da hun var noe tunghørt): -Er det sant at Heiberg drikker? Til dette svarte skuespilleren: -Ja, likesom Deres kongelige Høyhed og jeg, når han er tørst!

## Referanser


## Litteratur
* *Danske Stormænd fra de seneste aarhundreder* av L F La Cour og Knud Fabricius

## Eksterne lenker
* 
*
GP Ouest-France 2008

**GP Ouest-France 2008** var den 71. utgaven av GP Ouest-France, og ble avholdt den 25. august i og rundt den franske landsbyen Plouay i Bretagne. Rittet bestod av 12 runder i en 19,1 kilometer lang rundløype.

## Plouay, 226 km
25-08-2008
Fox, Fowler and Company

**Fox, Fowler and Company** var en britisk privatbank med hovedsete i Wellington i Somerset. Banken ble grunnlagt i 1787.

I likhet med mange andre kommersielle banker på den tiden hadde Fox, Fowler and Company rett til å utstede egne pengesedler. Etter at Bank Charter Act ble vedtatt i 1844 fikk ikke nye banker i England og Wales denne retten, og antallet banker som fremdeles hadde rett til å utstede pengesedler falt etterhvert. Fox, Fowler and Company var den siste kommersielle banken med rett til å utstede pengesedler, frem til den ble kjøpt opp av Lloyds Bank i 1921. Banken mistet denne retten ved sammenslåingen med Lloyds Bank, slik det var bestemt i 1844, og Bank of England ble den eneste banken som utstedte pengesedler i England og Wales. I Skottland og Nord-Irland finnes det fremdeles enkelte kommersielle banker med denne retten.
Talus

**Talus** kan vise til:

* Talus (geologi), eller ur, avsetninger av relativt grovt materiale ved foten av bratte fjellsider
* Talus (anatomi), latinsk navn for ankelbein
Talus (anatomi)

**Talus**, eller egentlig **ankelbein**, (latin: *talus*; tysk: *Sprungbein*) er, i mennesket kropp, et bein i foten (*pes*). Det er det nest største av fotrotbeinet (*ossa tarsi*) i ankelen og utgjør den sentrale, øvre delen av fotroten (*tarsus*). Ankelbeinet støtter det overliggende skinnbeinet (*tibia*) og hviler selv mot det underliggende hælbeinet (*calcaneus*).

Beinet danner den nedre sylinderformede leddflaten i ankelleddet som gir bevegelsen med å strekke ankelen som når vi sparker fra, og bøying i ankelen som er viktig når vi går i motbakker. Under ankelbeinet er det to leddflater mot hælbeinet, *[[calcaneus]], *og foran en kurvet leddflate som er i kontakt med  *[[naviculare]]*. Disse leddene gir foten mulighet til å vrikkes innover eller utover, (inversjon eller eversjon). Dette er viktig når vi går på skrå flater som heller oppover til ene siden.

Bortimot hver tiende person kan ha en ufullstendig utviking av talus slik at de har et ekstra lite bein på baksiden, os trigonum, som i enkelte tilfeller kan hindre normal bevegelighet.

Dyr med hover har rektangulære ankelknokler. Ankelknokler fra sau har fra gammelt av blitt brukt i terningspill.

## Referanser
Den store terroren

**Den store terroren** eller **den store utrenskningen** (russisk: Большая чистка) som varte fra 1937 til 1938 var en omfattende undertrykkelses- og forfølgelseskampanje igangsatt av Josef Stalin i Sovjetunionen.  Terroren omfattet utrenskninger innen kommunistpartiet, undertrykkelse av bønder («kulakker»), deportasjoner av etniske minoriteter og forfølgelse av enkeltpersoner av diverse andre grunner, og var preget av omfattende overvåkning, utbredte mistanker om «sabotasje», fengslinger og drap. Estimater over antall ofre varierer fra det offisielle tallet 681&nbsp;692 til nærmere to millioner. Rummel oppgir 1 million døde («most probable estimate») for årene 1936-1938 i sin oversikt over de store folkemordene (*democide*) i verden. I vesten ble begrepet «den store terroren» etablert med Robert Conquests bok med samme tittel fra 1968.

## Se også
* Moskvaprosessene

## Referanser


## Eksterne lenker
*
JSTOR

**JSTOR** (forkortelse for *Journal Storage*) er en amerikansk database for vitenskapelige tidsskrifter, særlig innen humanistiske fag og samfunnsvitenskaper. Databasen drives av en allmennyttig organisasjon, men er en betalingstjeneste. JSTOR ble etablert av Andrew W. Mellon Foundation i 1995 og gjør det mulig å søke i digitaliserte utgaver av flere hundre kjente tidsskrifter tilbake til 1665.

## Eksterne lenker
*
The New York Review of Books

***The New York Review of Books*** (NYREV, ISSN 0028-7504) er et amerikansk tidsskrift for litteratur, kultur og politikk som utkommer annenhver uke. I 2007 hadde det et opplag på 140&nbsp;000. Robert Silvers har vært redaktør siden starten i 1963, sammen med Barbara Epstein frem til hennes død i 2006. Silvers døde i mars 2017 og Ian Buruma overtok høsten 2017 som redaktør. 

## Referanser


## Eksterne lenker
*
Iveco Bus

**Iveco Bus**, tidligere **Irisbus**, er et italiensk selskap som produserer busser. Selskapet er 100% eid av Iveco

## Historie
Irisbus Iveco blir opprettet i 1999 som Irisbus av Iveco og Renault. Irisbus overtar og skal produsere ferdige busser med motorer/chassi fra Renault og Iveco.
Iveco overtar Renault's del av selskapet i 2003 og navnet endres til Irisbus Iveco.

## Irisbus i Norge
Irisbus Iveco har ikke vært lenge på det norske markedet, det startet våren 2008 og det er Vest Buss som er Irisbus' salgsagent/importør i Norge.

## Modeller som tilbys i Norge
Mini/Midibusser:
*Daily Tourys
Bybusser:
*Citelis
*Crossway LE
Forstad/Langrute/ekspress:
*Crossway
*Arway
Turbuss:
*Magelys
*Evadys H

## Eksterne lenker
*
British Academy

**British Academy** er Storbritannias nasjonale vitenskapelige akademi for humanistiske fag og samfunnsvitenskaper. Det ble stiftet gjennom *[[Royal Charter]]* i 1902, og har over 800 medlemmer. Å bli innvalgt i akademiet er en anerkjennelse for særlig verdifulle akademiske bidrag i et fag innen humaniora eller samfunnsvitenskaper. Medlemmer av akademiet kan bruke forkortelsen FBA (*Fellow of the British Academy*) etter navnet sitt.

British Academy beskriver målene sine som å representere akademiske interesser nasjonalt og internasjonalt, gi anerkjennelse til fremragende forskere, fremme og støtte forskning på høyt nivå, fremme internasjonalt samarbeid og utveksling, fremme publikums forståelse av forskning og akademisk arbeid og å publisere forskningsresultater.

## Presidenter for British Academy, 1902&ndash;
*Donald James Mackay 1902&ndash;1907
*Edward Maunde Thompson 1907&ndash;1909
*Samuel Butcher 1909&ndash;1910
*Adolphus William Ward 1911&ndash;1913
*James Bryce 1913&ndash;1917
*Frederic G. Kenyon 1917&ndash;1921
*Arthur Balfour 1921&ndash;1928
*H. A. L. Fisher 1928&ndash;1932
*John William Mackail 1932&ndash;1936
*David Ross 1936&ndash;1940
*J.H. Clapham 1940&ndash;1946
*Idris Bell 1946&ndash;1950
*Charles Kingsley Webster 1950&ndash;1954
*George Norman Clark 1954&ndash;1958
*Maurice Bowra 1958&ndash;1962
*Lionel Robbins 1962&ndash;1967
*Kenneth Clinton Wheare 1967&ndash;1971
*Denys Lionel Page 1971&ndash;1974
*Isaiah Berlin 1974&ndash;1978
*Kenneth Dover 1978&ndash;1981
*Owen Chadwick 1981&ndash;1985
*Randolph Quirk 1985&ndash;1989
*Anthony Kenny 1989&ndash;1993
*Keith Thomas 1993&ndash;1997
*Tony Wrigley 1997&ndash;2001
*Garry Runciman 2001&ndash;2004
*Onora O'Neill 2005&ndash;

## Sekretærer for British Academy, 1902&ndash;
* Israel Gollancz (1902–30)
* Frederic G. Kenyon (1930–49)
* R. E. Mortimer Wheeler (1949–68) 
* D. F. Allen (1969–73)
* N. J. Williams (1973–77)
* J. P. Carswell (1978–83)
* P W H Brown (1983–2006)
* R Jackson (2006 -)

## Publikasjoner
### Foredrag og konferansebidrag
* British Academy Occasional Papers
* Proceedings of the British Academy
* Reissues of Proceedings lectures
* Schweich Lectures on Biblical Archaeology
* Symposia
* Thank-Offering to Britain Fund Lectures

### Monografier
* Archaeological reports (med BAMA)
* British Academy Centenary Monographs
* British Academy
* Miscellaneous research publications
* Postdoctoral Fellowship Monographs
* Supplemental Papers

### Forskningsserier
* Anglo-Saxon Charters
* Auctores Britannici Medii Aevi
* Classical and Medieval Logic Texts
* Corpus of Anglo-Saxon Stone Sculpture
* Corpus Signorum Imperii Romani
* Corpus vasorum antiquorum
* Corpus Vitrearum Medii Aevi
* Dictionary of Medieval Latin from British Sources
* Early English Church Music
* English Episcopal Acta
* Fontes Historiae Africanae
* Oriental and African Archives
* Oriental Documents
* Records of Social and Economic History
* Sylloge of Coins of the British Isles
* Sylloge Nummorum Graecorum
* Tabula Imperii Romani

### Rapporter
* British Academy Review

## Se også
*Royal Society

## Eksterne lenker
* British Academy
* The British Academy research resources portal
Vittoria

**Vittoria** kan referere til:

*Vittoria (navn), et kvinnenavn
*Vittoria (Sicilia), en by på Sicilia i Italia
*Vittoria (Australia), by i Australia